**Inštrukcie pre cvičné učiteľky k odbornej učiteľskej praxi v základnej škole**

**Učiteľstvo pre primárne vzdelávanie Mgr. – 2. ročník, zimný semester**

**Forma realizácie praxe**

*Priebežná forma praxe* v 3. semestri Mgr. štúdia Učiteľstva pre primárne vzdelávanie. Realizuje sa každý utorok od 26. 9. 2017 do 13. 12. 2017 podľa harmonogramu praxe. Je cieľovo orientovaná na pedagogické pozorovanie, realizáciu vlastného vyučovania, jeho analýzu a hodnotenie a realizáciu špecifických úloh na poznávanie edukačnej reality. Študenti absolvujú prax v rozsahu 33 vyučovacích hodín pre 3-členné skupiny študentov za semester. V zimnom semestri 2. ročníka je prax zameraná najmä na výučbu hudobnej, telesnej a výtvarnej výchovy.

**Organizácia praxe**

**Riaditeľ alebo zástupca riaditeľa školy:**

* Po dohode s fakultou rozhodne o prijatí študentov na školu a pridelí im cvičných učiteľov.
* Umožní študentom plniť si svoje povinnosti: vykonávať asistentské činnosti, realizovať náčuvy u cvičnej učiteľky, výstupy a rozbory odučených hodín podľa pripraveného individuálneho plánu praxe.
* Je žiaduce počas praxe cvičné učiteľky nepoverovať zastupovaním počas hodín, ktoré sú v harmonograme vyznačené ako kontaktné, umožniť vykonávať dozory v iné dni...

**Cvičná učiteľka:**

* Na základe pracovnej dohody sa stáva externým spolupracovníkom PF UMB, vykonáva činnosti, ktoré sú predmetom dohodnutej zmluvy.
* Umožňuje študentom hospitovať na svojich vyučovacích hodinách.
* Realizuje pedagogické pozorovanie na vyučovacích hodinách, ktoré vedú študenti.
* Realizuje analýzu vyučovacích hodín, ktoré viedli študenti.
* Poskytuje študentom konzultácie k tvorbe výučbových projektov.
* Prekonzultuje ciele vyučovania a stanoví učivo.
* Spolupracuje s fakultnými učiteľmi, ktorí sa podieľajú na realizácii praxe.

**Prvé dva týždne budú študenti hospitovať na 2x3 vyučovacích hodinách** tak,aby absolvovali aspoň jeden náčuv z Hv, Tv, Vv, ktoré sú predmetom ich hodnotenia na didaktikách predmetov Môžu byť doplnené inými predmetmi.

**Ostatné utorky je potrebné dodržiavať harmonogram praxe.** Každý študent musí projektovať a realizovať jednu VH Tv, Hv, Vv, ktorá je predmetom hodnotenia aj na didaktike príslušného predmetu.

**Posledné 3 týždne praxe by mali študenti odučiť všetky 3 VH v jednom praxovom dni**, alebo zrealizovať integrovaný tematický projekt (aspoň na 2 VH) ako prípravu na záverečnú prax.

**Harmonogram praxe je záväzný pre všetkých účastníkov praxe.** Na praxové školy chodia podľa harmonogramu nielen študenti, ale aj fakultní učitelia, ktorí sa zúčastňujú hospitácií a rozborov. Každú zmenu je potrebné nahlásiť vedúcej praxe (Mgr. Lýdia Simanová, PhD., tel. č.: 048/446 48 11, e-mail: lydia.simanova@umb.sk ) a príslušnému fakultnému učiteľovi.

**Študenti:**

* V škole rešpektujú inštrukcie cvičnej učiteľky.
* Povinne realizujú náčuvy u cvičnej učiteľky a kolegov, realizujú pedagogické pozorovanie.
* Robia záznam z hospitácie a rozboru VH odučených cvičnou učiteľkou alebo iným študentom v deň konania ako prípravu na prezentáciu na seminári z didaktiky.
* Plnia úlohy vyplývajúce z požiadaviek OUP.
* Po ukončení praxe vyhodnotia prax.
* Spracujú projekty, hospitačné záznamy a úlohy z praxe a zakladajú si ich ako podklad pre záverečnú prax.
* Zúčastňujú sa záverečného kolokvia k praxi.

**Fakultní učitelia - koordinátor praxe a didaktici predmetov:**

* Na prvom stretnutí so študentmi a cvičnou učiteľkou je k dispozícii pri riešení otázok praxe a s plnením úloh.
* Poskytujú konzultácie k tvorbe výučbových projektov (spoločné skupiny na jeden predmet).
* Realizujú hospitácie na výstupoch študentov.
* Zúčastňujú sa na rozboroch odučených hodín.
* Spolupracujú s cvičnými učiteľmi, vedú spolupracujúce skupiny.
* Zúčastňujú sa záverečného kolokvia k praxi.

**Koordinátori praxe na základných školách:**

* ZŠ Golianova - doc. Mgr. Nadežda Novotná, PhD.
* ZŠ Sitnianska - PhDr. Jana Kožušková, PhD.
* ZŠ Badín - PaedDr. Dagmar Strmeňová, PhD.
* ZŠ Narnia - Mgr. Zuzana Kováčová, PhD.
* ZŠ U Filipa - Mgr. Lýdia Simanová, PhD.

**Materiály k praxi**

Harmonogram praxe

Návrhy a pokyny pre spoluprácu cvičných učiteľov a študentov

Príloha 1 - Osobný plán študenta na OUP

Príloha 2 - Protokol z pedagogického pozorovania

Príloha 3 - Návrh formy projektu výučby

Príloha 4 - Podklad pre hodnotenie kvality výučby cvičným učiteľom

Príloha 5 - Sebahodnotenie študenta

Príloha 6 - Záverečné hodnotenie študenta na praxi

Príloha 7 - Protokol na zaznamenávanie efektívneho a neefektívneho učebného času s námetmi na zmeny

Príloha 8 - Požiadavky na výkony študentov - podklad pre hodnotenie a sebahodnotenie

Banská Bystrica 20. 09. 2017

prof. PaedDr. Alena Doušková, PhD.

gestorka odbornej učiteľskej praxe